หนูกินยาคุมแล้วพอประจำเดือนมาเยอะมากหนูเลยเลิกกินพอประจำเดือนหมด 2วันถัดมาจนถึงตอนนี้มีเลือดไหลออกมาสีน้ำตาล แต่ไม่มาก ต้องทำยังไงค่ะ
สวัสดีค่ะ เมื่อหยุดทานยาคุมกำเนิดไปแล้ว แต่ยังมีเลือดสีน้ำตาลออกมา หากไม่ได้มีอาการปวดท้องน้อยมากร่วมด้วย อาจสังเกตอาการต่อไปก่อน เพราะเลือดที่ออกน่าจะค่อยๆ ลดน้อยลงจนหายไปเองค่ะ แต่หากเลือดออกนานต่อเนื่องเกิน 10 วัน หรือมีอาการปวดท้องน้อยมากร่วมด้วย หรือมีตกขาวที่ผิดปกติร่วม ก็ควรไปพบสูติ-นรีแพทย์เพื่อหาสาเหตุ เพราะอาจไม่ได้เกิดจากยาคุมกำเนิดก็ได้ เช่น มีมดลูกอักเสบติดเชื้อ มีเนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น และหากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ เพราะอาจมีการตั้งครรภ์แล้วมีภาวะแทรกซ้อนเกิดขึ้นก็ได้หากเลือดหยุดไหล และต้องการจะคุมกำเนิด อาจใช้ถุงยางอนามัยไปก่อน และหากจะทานยาคุมกำเนิดอีก อาจเลือกชนิดที่มีฮอร์โมนต่ำ เพื่อให้มีปริมาณเลือดประจำเดือนน้อย หรืออาจเลือกฉีดยาคุมชนิดที่ฉีดทุก 3 เดือน ซึ่งเมื่อฉีดแล้ว มักจะทำให้ไม่มีประจำเดือนมาค่ะ